เงินบาทแตะ 32.45 บ./ดอลลาร์ อ่อนค่าในรอบ 14 เดือน จับตาล็อกดาวน์คุมโควิดระลอกใหม่
เงินบาทแตะ 32.45 บ./ดอลลาร์ อ่อนค่าในรอบ 14 เดือน จับตาล็อกดาวน์คุมโควิดระลอกใหม่ ซึ่งเป็นปัจจัยกดดันบาทอ่อนค่ามากขึ้น
เงินบาทแตะ 32.45 บ./ดอลลาร์ อ่อนค่าในรอบ 14 เดือน จับตาล็อกดาวน์คุมโควิดระลอกใหม่ ซึ่งเป็นปัจจัยกดดันบาทอ่อนค่ามากขึ้น
8 ก.ค. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้(8 ก.ค.64) เงินบาทเปิดตลาดที่ระดับ 32.37 บาท/ดอลลาร์ เป็นระดับอ่อนค่าสุดในรอบ 14 เดือนนับตั้งแต่วันที่ 7 พ.ค.63 โดยอ่อนค่าจากปิดตลาดเย็นวานนี้ที่ระดับ 32.27 บาท/ดอลลาร์ หลังดอลลาร์ปรับตัวแข็งค่าเมื่อเทียบกับทุกสกุลเงินหลัก เนื่องจากตลาดมีความกังวลต่อสถานการณ์การแพร่ระบาดของโรคโควิด-19 ระลอกใหม่ที่ขยายวงกว้างมากขึ้น
โดยล่าสุด ณ เวลา 15.19 น. ค่าเงินบาทเคลื่อนไหวอยู่ที่ระดับ 32.4500 บาท/ดอลลาร์

“บาทอ่อนค่าสุดในรอบ 14 เดือน หลังดอลลาร์แข็งค่าเมื่อเทียบกับทุกสกุลเงินหลัก เนื่องจากความกังวลต่อสถานการณ์โควิด-19 ขณะที่รายงานของเฟดไม่มีอะไรใหม่” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.25 – 32.45 บาท/ดอลลาร์ ส่วนปัจจัยในประเทศที่ตลาดจับตาดูคือ สถานการณ์การแพร่ระบาดของโรคโควิด-19 ที่มีความรุนแรงมากขึ้น โดยคาดว่าจะมีการพิจารณายกระดับมาตรการป้องกันและควบคุมการแพร่ระบาดเพิ่มเติม ซึ่งเป็นปัจจัยกดดันให้บาทอ่อนค่ามากขึ้น
สำหรับ THAI BAHT FIX 3M (7 ก.ค.) อยู่ที่ระดับ 0.22083% ส่วน THAI BAHT FIX 6M อยู่ที่ระดับ 0.26976% ส่วนSPOT ล่าสุด อยู่ที่ระดับ 32.47500 บาท/ดอลลาร์